data.title: L'N-VA reclama a l'ambaixadora espanyola a Bèlgica que comparegui al parlament flamenc
data.context: El partit nacionalista flamenc Nova Aliança Flamenca (N-VA) ha refusat de reunir-se amb l'ambaixadora espanyola a Bèlgica, Beatriz Larrotcha, i li ha reclamat de parlar de la situació de Catalunya de manera oberta i transparent al parlament flamenc. L'ambaixada confirma que van rebre una carta de 'queixa' de tres diputats flamencs i que Larrotcha els va convidar a un esmorzar privat per discutir sobre l'afer català, però que encara no n'han rebut resposta. Un dels tres diputats, Karl Vanlouwe, explica a l'ACN que l'N-VA no participarà en cap reunió informal fins que la representant espanyola no vagi a la cambra flamenca. 'Ambaixadors d'alguns altres països han vingut al parlament flamenc, però malauradament l'espanyola no', lamenta. Vanlouwe va ser un dels impulsors de la resolució aprovada per unanimitat al parlament flamenc arran de la condemna del Tribunal Suprem espanyol contra els presoners polítics. El document exigia al ministre-president de Flandes, Jan Jambon, que demanés explicacions a l'ambaixadora espanyola.
data.text: Beatriz Larrotcha
data.id: P_438_C_438_Q1
data.question: Amb qui no s'ha volgut reunir el N-VA?
data.text: al parlament flamenc
data.id: P_438_C_438_Q2
data.question: On vol el partit nacionalista flamenc que parli l'ambaixadora espanyola?
data.text: que demanés explicacions a l'ambaixadora espanyola
data.id: P_438_C_438_Q3
data.question: Què exigia a Jan Jambon el document impulsat per Vanlouwe?